Lav tilgjengelighet av innendørs treningsfasiliteter i Ullensaker har lenge vært en utfordring for idretten i kommunen som ønsker å tilby et mangfold av tilbud til innbyggerne og å fremme god helse. Mangel på treningsflater har rammet en rekke idretter, spesielt de som ikke tilhører de største breddeidrettene som håndball og fotball. Dette har ført til at lag og foreninger har måttet avvise potensielle medlemmer på grunn av manglende treningsmuligheter.